钦定古今图书集成/明伦汇编/氏族典/第208卷 > 曹辅
## 钦定古今图书集成/明伦汇编/氏族典/第208卷 > 曹辅

按《宋史曹辅传》：“辅字载德，南剑州人，第进士。政和二
年，以通仕郎中问学兼茂科，历秘书省正字。自政和
后，帝多微行，辅上疏言不可，遂编管郴州。靖康元年，
召为监察御史，守殿中侍御史，除左谏议大夫、御史
中丞。不旬日，拜延康殿学士，签书枢密院事。金人围
汴都，辅出使粘罕军，遂从二帝留金军中。张邦昌请”
归辅，辅归，乞奉祠，邦昌不从。康王次南京，邦昌遣辅
来见。康王即位，辅仍旧职。未几卒，诏厚恤其家。